3.  การประกอบธุรกิจของแต่ละสายการผลิต

  3.1 ลักษณะผลิตภัณฑ์แต่ละสายการผลิต

ก. โรงพยาบาลมหาชัย , โรงพยาบาลมหาชัย 2 , โรงพยาบาลแม่กลอง 2 และ

  โรงพยาบาลเพชรรัชต์

-   บริษัทและโรงพยาบาลในเครือเปิดให้บริการผู้ป่วยตลอด 24 ชั่วโมง ดังนี้.-

  1. ผู้ป่วยนอก (Out Patient Department)

  2. ผู้ป่วยใน (In Patient Department)

3.  ฝ่ายสนับสนุน ช่วยในการวินิจฉัยและรักษา เช่น ฝ่ายเภสัชกรรม, เอกซเรย์/แล็บ,

  ฝ่ายโภชนาการ ฯลฯ

+----------------------------+---------+---------+---------+---------+
| ความสามารถในการรักษาพยาบาล  | ร       | ร       | รพ.     | รพ.     |
|                            | พ.มหาชัย | พ.มหาชัย | แม่กลอง* | เพชรรัชต์ |
|                            |         | 2       |         |         |
+----------------------------+---------+---------+---------+---------+
| -   คนไข้นอก                |         |         |         |         |
+----------------------------+---------+---------+---------+---------+
| จำนวนห้องตรวจ               | 21      | 16      | 10      | 15      |
+----------------------------+---------+---------+---------+---------+
| ความส                      | 306,600 | 233,600 | 146,000 | 219,000 |
| ามารถในการรักษาพยาบาล/ราย/ปี |         |         |         |         |
+----------------------------+---------+---------+---------+---------+
| จำนวนคนไข้ที่เข้ารับการรักษาจริง  | 202,742 | 265,262 | 65,299  | 103,177 |
+----------------------------+---------+---------+---------+---------+
| อัตราการใช้กำลังการผลิต (%)    | 66      | 114     | 45      | 47      |
+----------------------------+---------+---------+---------+---------+
| -   คนไข้ใน                 |         |         |         |         |
+----------------------------+---------+---------+---------+---------+
| จำนวนเตียงคนไข้ทั้งหมด         | 180     | 120     | 100     | 100     |
+----------------------------+---------+---------+---------+---------+
| จำนวนเตียงคนไข้ที่เปิดให้บริการ   | 124     | 120     | 36      | 70      |
+----------------------------+---------+---------+---------+---------+
| ค                          | 45,260  | 45,990  | 13,140  | 25,550  |
| วามสามารถในการรักษาพยาบาล/ปี |         |         |         |         |
+----------------------------+---------+---------+---------+---------+
| จำนวนวันที่เข้ารับการรักษาจริง    | 24,213  | 24,235  | 8,142   | 12,550  |
+----------------------------+---------+---------+---------+---------+
| อัตราการใช้กำลังการผลิต (%)    | 54      | 51      | 62      | 49      |
+----------------------------+---------+---------+---------+---------+

* รพ.แม่กลอง เข้าเป็นโรงพยาบาลในสังกัดโครงการประกันสุขภาพ 30 บาท
ของกระทรวงสาธารณสุข

-   โรงพยาบาลให้บริการรักษาพยาบาลโดยคณะแพทย์ประจำและแพทย์ผู้เชี่ยวชาญเฉพาะโรคสาขาต่าง
    ๆ ดังนี้.-

  ------------------------ ----------------------- -----------------------
  1. อายุรกรรม              2. ศัลยกรรม              3. รังสีวิทยา

  4. จักษุวิทยา               5. วิสัญญี                 6. กุมารเวชกรรม

  7. สูตินารีเวช              8. กายภาพบำบัด           9. จิตเวช

  10. ทันตกรรมทุกสาขา        11. หูคอจมูก              12. ตา

  13. โลหิตวิทยา             14. โรคหัวใจ             15. โรคไต

  16. ผิวหนัง                17. จิตเวช               18. ศัลยกรรม

  19. ศัลยกรรมช่องอก/หัวใจ    20. ศัลยกรรมกระดูก-ข้อ     
  ------------------------ ----------------------- -----------------------

-   บริการรักษาพยาบาลพิเศษต่าง ๆ

1.  การผ่าตัดหัวใจ

2.  การผ่าตัดด้วยกล้องวีดีทัศน์

3.  EMS (Emergency Medical Services)

4.  ICU (Intensive Care Unit)

-   เครื่องมือและอุปกรณ์ทางการแพทย์

1.  เครื่องตรวจสมรรถภาพหัวใจ (Exercise Stress Test)

2.  เครื่องตรวจหัวใจด้วยคลื่นเสียงความถี่สูง (Echocardiogram)

3.  เครื่องตรวจคลื่นไฟฟ้าหัวใจ (E.K.G.)

4.  เครื่องบันทึกคลื่นไฟฟ้าหัวใจติดตัว (Holter Monitoring)

5.  เครื่องอัลตร้าซาวด์ (Ultrasound)

6.  เครื่องเอกซเรย์คอมพิวเตอร์ (Computer Termogram/CT)

7.  เครื่องเอกซเรยซีอาร์ม (C – Arm Radiology)

8.  กล้องจุลศัลยกรรม (Microsurgery)

9.  เครื่องเลเซอร์ตา (Laser Therapy)

10. เครื่องคาร์บอนไดออกไซด์เลเซอร์ (CO₂ Laser)

11. เครื่องแลปพาโรสโคป (Laparoscope)

12. กล้องส่องระบบทางเดินอาหาร (Gastroscope/Colonoscope/ERCP)

13. กล้องส่องกระเพาะปัสสาวะและท่อทางเดินปัสสาวะ (Cystoscope)

14. กล้องส่องตรวจท่อไต (Ureteroscope/Uretero)

15. กล้องส่องตรวจช่องปาก ช่องคอ สายเสียง กล่องเสียง (Laryngoscope)

16. กล้องส่องหลอดลม (Broncoscope)

17. กล้องส่องข้อ (Arthoscope)

18. เครื่องไตเทียม (Hemodialysis)

19. เครื่องสลายนิ่วด้วยระบบช็อคเวฟ (Shock Wave Lithotrypsy)

20. เครื่องแมมโมแกรม (Mammogram)

21. เครื่องผ่าตัดตาต้อกระจกด้วยคลื่นเสียง (Phacoemulsification)

22. เครื่องเอกซ์เรย์จัดฟัน (Panorama)

23. รถ Ambulance

ข. บริษัท แพทย์ไทย 88 จำกัด

-   วัตถุประสงค์หลักของการจัดตั้งบริษัท เพื่อดำเนินจัดซื้อยาและเวชภัณฑ์ให้กับโรง

  พยาบาลในเครือทุกแห่ง และบางส่วนการจำหน่ายให้กับคลินิก หรือ โรงพยาบาลนอกเครืออื่น ๆ
  นอกจากนี้ก็มีบริการรถเอกซเรย์/แล็บ เพื่อตรวจสุขภาพนอกสถานที่ ตามโรงงาน, โรงเรียน
  และสถานพยาบาลต่าง ๆ และเป็นผู้บริหารงานห้องประชุมและจัดเลี้ยงของ โรงพยาบาลมหาชัย
  1

โครงสร้างรายได้ ยาและรายได้อื่น ๆ แยกตามกลุ่มลูกค้า (หน่วย : ล้านบาท)

  ----------------- -------- -------- -------- -------- -------- --------
                    2545              2544              2543     

  รายการ            มูลค่า     %        มูลค่า     %        มูลค่า     %

  กลุ่มบริษัทในเครือ     82.22    82.90    82.31    93.37    52.80    93.89

  กลุ่มนอกเครือ        16.95    17.10    5.84     6.63     7.93     6.11

  รวม               99.17    100.00   88.15    100.00   74.18    100.00
  ----------------- -------- -------- -------- -------- -------- --------

  3.1.1 สิทธิในการประกอบธุรกิจ

  บัตรส่งเสริมการลงทุนจากคณะกรรมการส่งเสริมการลงทุน

+----------------------+--------------+-------------------------------+
| บริษัท                 | บ            | สิทธิประโยชน์ที่เหลืออยู่             |
|                      | ัตรส่งเสริมเลขที่ |                               |
+----------------------+--------------+-------------------------------+
| โรงพยาบาลมหาชัย       | 1038/2535    | ---                           |
| (มหาชน)              |              |                               |
+----------------------+--------------+-------------------------------+
| เพชรเกษมเวชกิจ        | 1059/2536    | ---                           |
+----------------------+--------------+-------------------------------+
| โรงพยาบาลแม่กลอง      | 1116/2535    | ---                           |
+----------------------+--------------+-------------------------------+
| เพชรบุรีเวชกิจ          | 1660/2537    | สิ้นสุด ณ 29 พ.ค.49              |
|                      |              |                               |
|                      |              | ลดหย่อนภาษีเงินได้นิติบุคค           |
|                      |              | ลสำหรับกำไรที่ได้จากการลงทุนในอัตรา |
|                      |              | 50%                           |
+----------------------+--------------+-------------------------------+
|                      |              | 1.  ลดหย่อนภาษีเงินได้นิติบุค        |
|                      |              | คลสำหรับกำไรที่ได้จาการลงทุนในอัตรา |
|                      |              |     50%                       |
|                      |              |                               |
|                      |              | 2.  หักค่าขนส่ง,ไฟฟ้า และประปา    |
|                      |              |     ส                         |
|                      |              | องเท่าของค่าใช้จ่ายหักเงินลงทุนในการ |
|                      |              | ติดตั้งหรือก่อสร้างสิ่งอำนวยความสะดวก |
|                      |              |     25% ของเงินลงทุน            |
+----------------------+--------------+-------------------------------+

3.  การตลาดและภาวะการแข่งขัน

หลังจากการชะลอตัวของภาวะเศรษฐกิจในปี 2544 ในปี 2545 มีการฟื้นตัวขึ้นบางส่วน
ตลอดจนความไม่เชื่อมั่นของคนชั้นกลางต่อโครงการประกันสุขภาพ
ทำให้คนชั้นกลางและชั้นสูงยังยินดีมาใช้บริการจากภาคเอกชน

3.2.1 กลยุทธทางการตลาด

1.  ความพึงพอใจ เป็นตัวแปรสำคัญประการหนึ่งในการเข้าถึงการบริการ นอกจากการ

สร้างความพอใจจากการให้บริการทั้งด้าน เวลา และสถานที่แล้ว ปัจจัยสำคัญอีกประการหนึ่งคือ
การให้การบริการด้วยความเต็มใจ
ก่อให้เกิดสัมพันธภาพหรือความผูกพันระหว่างพนักงานของโรงพยาบาลกับคนไข้
การให้เกียรติและบริการคนไข้ทุกคนอย่างเท่าเทียมกัน สนองตอบความต้องการของคนไข้
ในขอบเขตที่รับผิดชอบ
รวมถึงความสม่ำเสมอหรือเสมอต้นเสมอปลายในการปฏิบัติต่อคนไข้ทั้งก่อนและหลังการขาย

ปัจจุบันโรงพยาบาลได้สนองตอบความต้องการของคนไข้ โดยได้นำระบบ ISO
เข้ามาใช้เป็นมาตรฐานในการให้บริการ ตลอดจนอยู่ในระหว่างการพัฒนาระบบคุณภาพสู่มาตรฐาน
H.A. (Hospital Accreditation)

2.  การรักษาพยาบาล ผู้เข้ารับการรักษาพยาบาลจะคาดหวังว่าจะหายจากโรคเมื่อเข้ารับ

การรักษาพยาบาลจากโรงพยาบาล
โรงพยาบาลจะเน้นการสร้างภาพลักษณ์ความเป็นผู้นำด้านคุณภาพการรักษาพยาบาลเทียบเท่าโรงพยาบาลในเขตกรุงเทพฯ
ภายใต้ความสามารถของแพทย์ , คุณภาพของเวชภัณฑ์
และอุปกรณ์ทางการแพทย์ที่ทันสมัยและปรับเปลี่ยนตามการเทคโนโลยีที่พัฒนาขึ้นตลอดเวลา
เพื่อเป็นข้อมูลช่วยให้ผู้จะมาใช้บริการเกิดความรู้สึกเชื่อมั่น และพอใจ
และสุดท้ายตัดสินใจที่จะมาใช้บริการ

3.  ราคา เป็นปัญหาประเด็นสำคัญที่ผู้ใช้บริการประสบในโรงพยาบาลเอกชน โรง-

  พยาบาลพยายามกำหนดราคาค่าบริการที่เป็นค่อนข้างเป็นธรรมและโปร่งใสสามารถขอตรวจสอบได้
  ทั้งนี้เนื่องจากต้นทุนหลักประการหนึ่งของธุรกิจโรงพยาบาล คือ ยาและวัสดุทางการแพทย์
  ถูกบริหารและจัดการโดยบริษัทในเครือซึ่งทำหน้าที่เปรียบเสมือนฝ่ายจัดซื้อให้กับโรงพยาบาลในเครือทั้งหมด
  มีปริมาณการสั่งซื้อค่อนข้างสูงทำให้มีอำนาจต่อรองราคา มีต้นทุนต่ำ
  ก็ยังช่วยควบคุมปริมาณสินค้าคงคลังให้อยู่ในปริมาณที่เหมาะสม
  ซึ่งก็ได้รับความร่วมมือด้วยดีจากพนักงานทุก ๆ คน

4.  งานบริการสังคม โรงพยาบาลให้ความร่วมมือกับองค์กรต่าง ๆ ในจังหวัด เช่น หอ-

  การค้า , สภาอุตสาหกรรม และชมรมต่าง ๆ เป็นต้น
  การจัดอบรมหรือบรรยายให้ความรู้ทางวิชาการแก่ประชาชนทั่วไป โดยไม่ต้องเสียค่าใช้จ่ายใด ๆ
  สร้างภาพลักษณ์เชิงบวกให้กับโรงพยาบาล

  3.2.2 สภาพการแข่งขัน

  1. ธุรกิจโรงพยาบาลเอกชน ณ ภาวะปัจจุบัน แบ่งได้เป็น 2 ประเภท คือ ประเภทแรก

โรงพยาบาลที่ตั้งมานานและไม่ประสบกับปัญหาด้านการเงิน
ทำให้ไม่ต้องกังวลกับภาระหนี้สินหรือดอกเบี้ยจ่าย
รายได้จากการดำเนินธุรกิจสามารถนำมาบริหารจัดการได้อย่างเต็มจำนวน อีกประเภทหนึ่ง คือ
โรงพยาบาลที่ประสบกับปัญหาทางการเงิน
ทั้งนี้อาจจะเกิดจากสาเหตุภาระหนี้เงินกู้ที่มีอยู่จำนวนมากจากผลการปรับค่าเงินบาทในการแปลงหนี้เงินกู้เงินสกุลต่างประเทศ
เป็นหนี้สกุลเงินบาท
หรือเกิดจากการบริหารจัดการที่ไม่สามารถปรับเปลี่ยนให้เหมาะสมหรือรองรับสภาพการณ์ที่เกิดขึ้น
ทำให้รายได้ไม่สามารถ cover ภาระดอกเบี้ยได้

ก่อนช่วงวิกฤตเศรษฐกิจในปี พ.ศ.2537-2540
โรงพยาบาลเอกชนมีการขยายตัวเติบโตอย่างต่อเนื่องตามอัตราการเจริญเติบโตของภาวะเศรษฐกิจของประเทศ
โดยเฉพาะในเขตจังหวัดใหญ่ ๆ
มีจำนวนโรงพยาบาลมากเกินกว่าความต้องการตามกำลังซื้อของประชาชน
โรงพยาบาลที่มีอยู่มีผลประกอบการขาดทุนรวมเพิ่มมากขึ้นโดยตลอด ตามข้อมูลจาก
กรมพัฒนาธุรกิจการค้า กระทรวงพาณิชย์ บริษัทที่จดทะเบียนเพื่อวัตถุประสงค์จัดตั้งเป็นโรงพยาบาล
มีผลดำเนินการขาดทุนรวม ปี 2541 จำนวน -4,423.40 ล้านบาท , ปี 2542 จำนวนเพิ่มขึ้นเป็น
-7,986.60 ล้านบาท และข้อมูลล่าสุดในปี 2543 จำนวน -13,348.9 ล้านบาท

ปัจจุบันการแก้ไขปัญหาเศรษฐกิจของภาครัฐยังไม่สัมฤทธิ์ผลตามที่กำหนดไว้
ภาวะเศรษฐกิจยังคงมีความไม่แน่นอน ทั้งจากปัจจัยภายนอกประเทศซึ่งเป็นคู่ค้าของประเทศไทย
ความไม่ชัดเจนว่าสงครามระหว่างสหรัฐอเมริกากับอิรักจะยุติเมื่อไหร่
หรือจากปัจจัยภายในประเทศซึ่งมีกระตุ้นเศรษฐกิจโดยวิธีการทุ่มค่าใช้จ่าย
ย่อมเป็นการสร้างปัญหาระยะยาวกับการคลังของประเทศ
และไม่สามารถทำให้เศรษฐกิจของประเทศเติบโตอย่างมั่นคงได้
ปัจจัยเหล่านี้ต่างส่งผลต่อความไม่มั่นใจในการลงทุนในธุรกิจซึ่งรวมถึงธุรกิจโรงพยาบาลเอกชน
ดังนั้น การแข่งขันจึงจะรุนแรงเฉพาะโรงพยาบาลเอกชนที่เปิดดำเนินการอยู่
รวมถึงการแข่งขันกับตัวเองในการควบคุมต้นทุนหรือการรักษามาตรฐานการรักษาพยาบาล

2. โรงพยาบาลภาครัฐ จุดได้เปรียบโรงพยาบาลเอกชนคือชื่อเสียงของแพทย์
ซึ่งส่วนใหญ่จะเป็นแพทย์ที่มีวิทยะฐานะหรือตำแหน่งทางวิชาการ
เป็นอาจารย์ผู้สอนในมหาวิทยาลัยทางการแพทย์
รวมถึงค่าบริการที่ต่ำภายใต้นโยบายให้บริการสาธารณสุขแก่ประชาชนโดยไม่หวังผลกำไร
แต่ทั้งนี้คุณภาพการให้บริการของภาครัฐก็ยังไม่อยู่ในเกณฑ์ที่ประชาชนบางกลุ่มยอมรับ
ซึ่งก็กลายเป็นช่องทางให้โรงพยาบาลเอกชนขยายการให้บริการได้ต่อไป

3.  ข้อได้เปรียบและเสียเปรียบ

    -   ข้อได้เปรียบ

        -   ทำเลที่ตั้ง โรงพยาบาล และ โรงพยาบาลในเครือ
            ตั้งอยู่ในทำเลที่การคมนาคมสะดวก บนถนนสายหลัก คือ ถนนพระราม 2
            และถนนเพชรเกษม ซึ่งเป็นแหล่งชุมชนที่กำลังเจริญ
            เป็นจุดเชื่อมของจังหวัดสมุทรสาคร สมุทรสงคราม เพชรบุรี ราชบุรี นครปฐม
            และกรุงเทพฯ นอกจากนี้ พื้นที่ดังกล่าวยังเป็นเขตอุตสาหกรรม
            ซึ่งโรงพยาบาลสามารถให้บริการรักษาพยาบาลแก่กลุ่มพนักงานได้ด้วย

        -   ธุรกิจเกือบครบวงจร โดยมีโรงพยาบาลในเครือ ,
            บริษัทในเครือที่ดำเนินธุรกิจซื้อขายยาและเวชภัณฑ์ ,
            โรงเรียนฝึกอบรมพนักงานผู้ช่วยพยาบาล สำหรับรองรับงานในโรงพยาบาล
            และให้บริการจัดหาพนักงานดูแลเด็ก ผู้สูงอายุ และผู้ป่วยเรื้อรัง

    -   ข้อเสียเปรียบ

        -   ต้นทุนการดำเนินงาน ด้านบุคลากร และการจัดการสูงกว่าคู่แข่งภาครัฐ

        -   อุปสรรคการดำเนินงาน ที่สืบเนื่องจากกฎหมาย และระเบียบต่าง ๆ ของภาครัฐ
            ที่ไม่อำนวยต่อการดำเนินงานและการขยายธุรกิจโรงพยาบาลเอกชน

        -   ข้อจำกัดทางกฎหมาย ทำให้การประชาสัมพันธ์ หรือการจัดกิจกรรมทางการตลาด
            ทำได้ไม่ต่อเนื่องและครอบคลุมได้ทุกกลุ่มลูกค้าเป้าหมาย

        -   ปัญหาจากการเรียกเก็บหนี้ จากภาวะเศรษฐกิจที่ตกต่ำ
            รวมถึงการเก็บหนี้จากหน่วยงานของภาครัฐ เช่น
            กองทุนเงินทดแทนซึ่งมีนโยบายไม่แน่นอน

-   คู่แข่ง

    คู่แข่งขันหลักของโรงพยาบาลมหาชัย จะเป็น 2 ส่วน กลุ่มบนสามารถเข้า ออกกรุงเทพได้ง่าย

    เศรษฐกิจช่วงที่ผ่านมาช่วยให้กลุ่มนี้กลับมาใช้เพิ่มขึ้นบ้าง
    กลุ่มกลางถึงล่างจะเป็นโรงพยาบาลของภาครัฐ ซึ่งมีทรัพยากร และงบประมาณที่มากกว่า
    รวมถึงสามารถนำทรัพยากรที่มีอยู่มาเป็นเครื่องมือในการการดำเนินการกิจกรรมทางการตลาด
    เพื่อขยายส่วนครองตลาด อาทิเช่น การทุ่มงบประมาณจัดทำป้ายโฆษณาขนาดใหญ่
    และขนาดเล็กตามจุดต่าง ๆ ทั่วทั้งจังหวัด รวมถึงจังหวัดใกล้เคียง,
    การนำบุคลากรจำนวนมากออกทำการประชาสัมพันธ์ ในโรงงานต่าง ๆ
    เพื่อหาลูกค้าประกันสังคม รวมถึงสามารถใช้กลยุทธการส่งเสริมการขาย
    ในการหาตลาดลูกค้าประกันสังคม โดยให้สิทธิพิเศษแถมให้กับลูกค้าที่เลือกประกันสังคม เช่น
    ครอบคลุมการรักษาพยาบาลให้ครอบครัวฟรี คลอดบุตรฟรี ในขณะที่โรงพยาบาลมหาชัย
    เป็นธุรกิจภาคเอกชนมีทรัพยากร และงบประมาณจำกัด
    ไม่สามารถดำเนินกิจกรรมดังกล่าวได้มากนัก
    ซึ่งโรงพยาบาลได้ยึดหลักในการดำเนินงานอย่างแน่วแน่ โดยได้ใช้กลยุทธการแข่งขัน
    ในเชิงคุณภาพการให้บริการ ที่สะดวก รวดเร็วกว่า
    รวมถึงเน้นการรักษาที่ถูกต้องทางการแพทย์มีความพร้อมของแพทย์ผู้เชี่ยวชาญทุกสาขาตลอดทุกวัน
    และทีมแพทย์ที่สามารถรองรับผู้ป่วยฉุกเฉินตลอด 24 ชม.
    มีอุปกรณ์การแพทย์ที่ทันสมัยเหนือชั้นกว่าคู่แข่งขัน
    และการวางตำแหน่งของโรงพยาบาลว่าเป็นผู้นำการรักษาโรคเฉพาะด้านในเขต 7
    จากที่ผ่านมาส่งผลต่อการเพิ่มปริมาณยอดขาย

    สำหรับการแข่งขันของโรงพยาบาลในเครือ โรงพยาบาลมหาชัย 2
    ซึ่งได้เปรียบในเรื่องของทำเลที่ตั้ง ซึ่งตั้งอยู่ใจกลางเขตอุตสาหกรรม มีจำนวนโรงงาน
    และสถานประกอบการต่าง ๆ จำนวนมาก
    รวมถึงแหล่งชุมชนที่อยู่อาศัยของคนชั้นกลางจำนวนมากเช่นกัน กอปรกับมีโรงพยาบาลศรีวิชัย 3
    เป็นคู่แข่งขันอยู่ห่างจากกันไม่มากแต่ในเชิงการแข่งขันแล้ว นอกจากนี้โรงพยาบาลมหาชัย 2
    มีข้อได้เปรียบ โดยเฉพาะในด้านต้นทุนและมีเครือข่ายคอยให้ความช่วยเหลือ
    และความพร้อมที่มากกว่า ทั้งในด้านบุคลากรทางการแพทย์ แพทย์ผู้เชี่ยวชาญเฉพาะสาขา
    และอุปกรณ์การแพทย์ที่ครบ สมบูรณ์กว่า รวมถึงทางด้านการให้บริการการต้อนรับ
    และการเอาใจใส่ ทำให้ลูกค้ามีความเชื่อมั่น และมาใช้บริการเป็นจำนวนมาก
    ส่วนคู่แข่งขันรายอื่น เช่น โรงพยาบาลศรีวิชัย 2 และโรงพยาบาลเกษมราษฎร์ ทั้ง 2 แห่ง
    มีที่ตั้งอยู่ห่างจาก โรงพยาบาลมหาชัย 2 มาก และตั้งอยู่รอบนอกเขตอุตสาหกรรม
    มีปริมาณลูกค้าที่น้อยกว่า

    โรงพยาบาลแม่กลอง 2 เป็นโรงพยาบาลเอกชน แห่งเดียวในจังหวัดสมุทรสงคราม
    มีคู่แข่งขันซึ่งเป็นโรงพยาบาลของรัฐ คือ โรงพยาบาลสมุทรสงคราม มีการแข่งขันที่ไม่รุนแรง
    ประชาชนส่วนใหญ่ประกอบอาชีพทางด้านเกษตรกรรม การประมง
    ซึ่งมักจะใช้บริการของโรงพยาบาลของรัฐ และโรงพยาบาลแม่กลอง 2
    จะเป็นอีกทางเลือกหนึ่งของผู้มีฐานะทางการเงิน ที่ต้องการความสะดวกรวดเร็ว
    รวมถึงความเอาใจใส่

    ของแพทย์ กอปรกับมีโรงพยาบาลในเครือข่ายที่อยู่ใกล้เคียง
    สามารถดูแลและให้การรักษาอย่างต่อเนื่อง ได้อย่างทันท่วงที

    โรงพยาบาลเพชรรัชต์ ภายในพื้นที่ใกล้เคียง จะมีคู่แข่งโรงพยาบาลเอกชนอีก 1 แห่ง
    ซึ่งมีขนาดเท่ากัน แต่ภาพลักษณ์ของโรงพยาบาลเพชรรัชต์มีความน่าเชื่อถือที่ดีกว่า
    เนื่องจากสามารถจัดการหนี้สินที่เป็นปัญหาได้รวดเร็ว
    ทำให้ทีมแพทย์แลพนักงานมีขวัญและกำลังใจ
    ตลอดจนการปรับปรุงองค์กรและกลยุทธ์ด้านตลาดก็ดำเนินได้เร็วกว่า

กลุ่มลูกค้าเป้าหมาย

กลุ่มลูกค้าเป้าหมาย สามารถจัดแบ่งได้ดังนี้

-   โรงพยาบาลมหาชัย ได้แก่ ชาวประมง
    กลุ่มโรงงานอุตสาหกรรมและประชาชนทั่วไปในเขตจังหวัดสมุทรสาคร และสมุทรสงคราม

-   โรงพยาบาลมหาชัย 2 ได้แก่
    กลุ่มโรงงานอุตสาหกรรมหมู่บ้านจัดสรรและประชาชนทั่วไปในเขตอ้อมน้อยและสามพราน

-   โรงพยาบาลแม่กลอง 2 ได้แก่ ประชาชนทั่วไปในเขตจังหวัด

-   โรงพยาบาลเพชรรัชต์ ได้แก่ ประชาชนทั่วไปในจังหวัด
    และนักท่องเที่ยวที่เดินทางไปและกลับจากจังหวัดทางภาคใต้

-   บริษัทแพทย์ไทย 88 จำกัด ได้แก่ เน้นหลักที่กลุ่มบริษัทในเครือ
    โรงพยาบาลในเขตภูมิภาคใกล้เคียง คลินิกต่าง ๆ โรงงาน โรงเรียน และ
    บริษัทห้างร้านต่าง ๆ

-   นโยบายด้านราคา

    เนื่องจากภาวะเศรษฐกิจที่ผ่านมา กำลังการซื้อของประชาชนลดลง
    ทำให้ประชาชนใช้จ่ายอย่างประหยัดซึ่งมีผลกระทบต่อการดำเนินธุรกิจโรงพยาบาลเอกชน
    เพราะมีต้นทุนการดำเนินการในส่วนของดอกเบี้ยเพิ่มมากขึ้น กอปรกับต้นทุนยาที่เปลี่ยนแปลง
    โรงพยาบาลมหาชัยและโรงพยาบาลในเครือได้เล็งเห็นถึงภาระที่ผู้ป่วยได้รับ
    จึงพยายามตรึงราคาค่ารักษาพยาบาลไว้ไม่เปลี่ยนแปลงหรือปรับราคาเพิ่มขึ้นในอัตราค่อนข้างต่ำ
    ในขณะที่ทางโรงพยาบาลมหาชัยได้ปรับลดราคาห้องพักบางส่วนลงเพื่อช่วยแบ่งเบาภาระค่ารักษาพยาบาลของผู้ป่วยในการเข้ารับการรักษาในโรงพยาบาลมหาชัย
    กอปรกับออกบัตรส่วนลดค่ารักษาพยาบาลให้กับผู้ป่วยที่เป็นสมาชิกอีกด้วย

-   บริษัท แพทย์ไทย 88 จำกัด ได้จำหน่ายยาและเวชภัณฑ์ให้แก่โรงพยาบาลในเครือ
    และนอกเครือ โดยมีสัดส่วนรายได้ประมาณ 90% คิดค่าบริการในอัตราร้อยละ 3 - 5
    ตามเงื่อนไขการชำระเงิน (โดยส่วนใหญ่เป็นร้อยละ 3)
    และคิดค่าบริการสำหรับโรงพยาบาลนอกเครือและคลินิกต่าง ๆ ในอัตราร้อยละ 5 - 10
    ตามเงื่อนไขการชำระเงิน

การจำหน่ายและช่องทางการจัดจำหน่าย 

โรงพยาบาลมหาชัยและโรงพยาบาลในเครือเป็นโรงพยาบาลเอกชนที่ให้บริการแก่ผู้ป่วยตลอด 24
ชั่วโมง โดยสามารถจัดแบ่งลูกค้าได้ตามลักษณะของผู้ป่วย ดังนี้

1. ผู้ป่วยเดินทางมาเอง (walk-in)

2. แพทย์แนะนำมา

3. บริษัทของผู้ป่วยได้ทำสัญญาการรักษาพยาบาลไว้กับโรงพยาบาล

4. ผู้ป่วยประกันสังคม

5. การส่งต่อจากเครือข่าย

  6. รถพยาบาลเคลื่อนที่

ส่วนการจัดจำหน่ายของบริษัท แพทย์ไทย 88 จำกัด นั้น ดำเนินการโดยจัดตั้งสำนักงานขึ้น

ในกรุงเทพมหานคร ทำการจัดซื้อยาและเวชภัณฑ์ตามคำสั่งซื้อ
และจัดรถส่งยาและเวชภัณฑ์โดยตรงให้กับโรงพยาบาลใน เครือ โรงพยาบาลและคลินิกอื่น ๆ

ลักษณะของลูกค้า

บริษัทให้บริการลูกค้ารายย่อยเป็นการทั่วไป
ดังนั้นจึงไม่มีลูกค้ารายใหญ่ที่มีการให้บริการเกินกว่าร้อยละ 30 ของรายได้ค่าบริการรวม

สัดส่วนลูกค้า 10 อันดับแรกเทียบกับรายได้ค่าบริการทั้งหมด (หน่วย : ล้านบาท)

  ------------------------ -------- -------- -------- -------- -------- --------
  รายการ                   2545     %        2544     %        2543     %

  กลุ่มลูกค้า 10               23.37    8.71     15.04    6.66     8.43     3.93
  รายแรกที่มาใช้บริการ                                                      

  ยอดขาย (บริการ) รวม       267.30   100.00   225.72   100.00   214.26   100.00
  ------------------------ -------- -------- -------- -------- -------- --------

3.3 การจัดหาผลิตภัณฑ์หรือบริการ

 3.3.1 ข้อมูลเกี่ยวกับวัตถุดิบ

-   แหล่งที่มาของวัตถุดิบ

    โรงพยาบาลมหาชัย และโรงพยาบาลในเครือทั้งหมดได้สั่งซื้อยา เวชภัณฑ์และพัสดุต่าง ๆ
    จากบริษัท แพทย์ไทย 88 จำกัด ซึ่งเป็นบริษัทย่อยแห่งหนึ่งของบริษัท โรงพยาบาลมหาชัย
    จำกัด (มหาชน) ในสัดส่วนเฉลี่ยร้อยละ 80-90
    ของมูลค่าการซื้อยาและเวชภัณฑ์ทั้งหมดของแต่ละโรงพยาบาล
    ซึ่งทำให้ได้ต้นทุนค่ายาและเวชภัณฑ์ในราคาที่ต่ำกว่าท้องตลาด เนื่องจากการใช้ประโยชน์ของ
    Bulge purchase

    บริษัท แพทย์ไทย 88 จำกัด เป็นผู้จัดจำหน่ายยาและเวชภัณฑ์ให้แก่โรงพยาบาลในเครือ
    โดยจัดซื้อยาและเวชภัณฑ์จากบริษัทผู้ผลิตหรือผู้แทนจำหน่ายโดยตรง
    ซึ่งสามารถจัดส่งยาและเวชภัณฑ์ให้กับโรงพยาบาลในเครือได้รวดเร็วตามต้องการ
    ในส่วนของราคายาและเวชภัณฑ์ ปัจจุบันภาครัฐถูกจำกัดจากโครงการ 30 บาท
    ทำให้คุณภาพยาของภาครัฐลดลง
    บริษัทผู้จำหน่ายยาที่จำหน่ายยาที่มีคุณภาพสูงจึงหันมาเอาใจใส่ต่อการขายภาคเอกชนเพิ่มมากขึ้น
    ในส่วนของโรงพยาบาลเอกชนหลายแห่งได้เปลี่ยนแปลงการจัดซื้อจากเดิม ซื้อจาก supplier
    ที่เคยติดต่อกันอยู่ เป็นลักษณะเดียวกับภาครัฐให้มีการยื่นซองประกวดราคา
    ส่งผลให้ราคายาและเวชภัณฑ์ในตลาดทั้งประเภทที่ผลิตภายในประเทศและนำเข้าจากต่างประเทศทยอยลดต่ำลง
    ซึ่งบริษัท แพทย์ไทย 88 จำกัด ก็เปลี่ยนแปลงการจัดซื้อยาเป็นลักษณะประกวดราคาเช่นกัน
    นอกจากนี้ก็ได้หาพันธมิตรในการเพิ่มปริมาณการสั่งซื้อ เพื่อให้มีอำนาจการต่อรองมากขึ้น

    สัดส่วนการซื้อยาในประเทศและต่างประเทศ

  ----------------------- --------------- --------------- ----------------
  รายการ                  %               %               %

  ผลิตในประเทศ             45.78           48.33           66.24

  นำเข้าจากต่างประเทศ       54.22           51.67           33.76

  รวม                     100.00          100.00          100.00
  ----------------------- --------------- --------------- ----------------

-   การพึ่งพิงการซื้อวัตถุดิบจากบุคคลภายนอกเกินกว่าร้อยละ 30 ของมูลค่าการซื้อวัตถุ

ดิบทั้งหมดเป็นเวลา 3 ปี ติดต่อกัน หรือ ข้อผูกพันการซื้อวัตถุดิบดังกล่าวเกินร้อยละ 30
ของมูลค่าการซื้อวัตถุดิบในอนาคต

--- ไม่มี ---

3.3.2 ผลกระทบต่อสิ่งแวดล้อม

-   การบำบัดน้ำเสีย โรงพยาบาลมีการควบคุมการระบายน้ำทิ้งตามมาตรฐานของ พระ

ราชบัญญัติส่งเสริมการรักษาคุณภาพสิ่งแวดล้อมแห่งชาติ พ.ศ.2535
มีตารางการบำรุงรักษาภายในทุกเดือน
และตรวจสอบคุณภาพน้ำทิ้งที่ผ่านการบำบัดแล้วโดยผู้ชำนาญการภายนอกทุก 3 เดือนอย่างสม่ำเสมอ
และค่าที่ได้ก็อยู่ในมาตรฐานที่กำหนด

-   การกำจัดขยะ โรงพยาบาลได้มีการแยกประเภทขยะทั่วไปและขยะติดเชื้อ และตั้งแต่ปี

2544 เทศบาลเมืองจังหวัดสมุทรสาครเป็นผู้รับไปดำเนินการกำจัด

-   มาตรฐานคุณภาพด้านการอนุรักษ์สิ่งแวดล้อมแก่ชุมชน ผ่านการตรวจสอบ ตามเงื่อนไข

ของสมาชิกสถานพยาบาลในสังกัดของสำนักงานประกันสังคม